text: Sådan fandt Jonas den efterlyste kvinde
  09 maj 2016 kl. 13.00
  Hør hvordan 13-årige Jonas Hvid fandt den efterlyste, demente kvinde søndag aften.
  - Jeg har det rigtig godt med, at det lykkedes, siger han mandag til TV SYD.
  Jonas Hvid har besøgt kvinden på plejecentret, som hun forsvandt fra søndag eftermiddag. Kvinden er meget dement og kan ikke klare sig selv.
  Og han kunne forsikre sig om, at den 69-årige kvinde har det godt.
  Jonas Hvid og hans mor tog ud for at lede. Og ved et lille stykke skov fik han øje på hende.
  - Jeg kikkede først til venstre, men der var hun ikke. Men så så jeg til højre, at der var noget, der lignede en træstub, som ikke plejer at være det. Det var heller ikke en træstub, men Bente, fortæller den 13-årige dreng til TV SYD.
  Den demente kvindes famlilie er taknemmelig for den hjælp de har fået - både fra Jonas og Anja Hvid, men også fra de mange borgere i Guderup der var ude at lede.
  Familien er også meget glade for den måde som Guderup Plejecenter har håndteret kvindens forsvinden på.
  
  